Osnovna škola kralja Tomislava
Ulica Matice hrvatske 1
 Našice
KLASA: 112-01/21-01/050
URBROJ: 2149/13-01-21-1
Našice, 24. svibnja 2021.

 Na temelju članka 107. i 108. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., - Ispr. 90/11., 16/12., 86/12., 94/13., 136/14-RUSRH, 152/14., 7/17., 68/18., 98/19. i 64/20.), Plana Ministarstva znanosti i obrazovanja za prijem pripravnika u 2021. godini u osnovnim školama, a sukladno mjeri Hrvatskog zavoda za zapošljavanje „Stjecanje prvog radnog iskustva/pripravništva“, ravnateljica Osnovne škole kralja Tomislava, Našice, objavljuje

**Natječaj**
 **za prijem učitelja/ice tjelesne i zdravstvene kulture u radni odnos kroz mjeru Hrvatskog zavoda za zapošljavanje „ Stjecanje prvog radnog iskustva /pripravništva“**

1. **Učitelj/ica tjelesne i zdravstvene kulture -**  pripravnik/ica na određeno vrijeme (12 mjeseci, puno radno vrijeme (40 sati ukupnog tjednog radnog vremena), mjesto rada: Matična škola, Našice, Ulica Matice hrvatske 1

- 1 izvršitelj

Na natječaj se mogu javiti osobe oba spola sukladno članku 13. stavku 3. Zakona o ravnopravnosti spolova (Narodne novine, broj: 82/08. i 69/17.)

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispunjavati i posebne uvjete:

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

 - odgovarajuća vrsta i razina obrazovanja sukladno članku 105. Zakona o odgoju i obrazovanju u osnovnoj i srednjoj školi i članku 23. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj: 6/19. i 75/20.).

 U prijavi na natječaj kandidati trebaju navesti osobne podatke (ime i prezime, adresu prebivališta, odnosno boravišta, broj telefona/mobitela, po mogućnosti kandidata i e-mail adresa na koju će mu biti dostavljena obavijest o datumu i vremenu procjene, odnosno testiranja, naziv radnog mjesta na koje se kandidat prijavljuje).

 Prijava na natječaj mora biti vlastoručno potpisana.
Uz pisanu i vlastoručno potpisanu prijavu na natječaj, kandidati su obvezni priložiti:
 1. životopis,
 2. dokaz o odgovarajućoj vrsti obrazovanja (preslika diplome o završenom studiju)
 3. dokaz o državljanstvu (preslika osobne iskaznice ili domovnice)
 4. uvjerenje nadležnog suda o nepostojanju zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi – ne starije od dana objave natječaja
 5. elektronički zapis ili potvrdu o podacima evidentiranima u matičnoj evidenciji Hrvatskog zavoda za mirovinsko osiguranje

Prilozi, odnosno isprave koje su kandidati dužni priložiti uz prijavu na natječaj dostavljaju se u neovjerenoj preslici i ne vraćaju se kandidatu nakon završetka natječajnog postupka.

 Prije sklapanja ugovora o radu odabrani/a kandidat/kinja dužan/na je sve navedene priloge, odnosno isprave dostaviti u izvorniku.

 Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

 Kandidat koji ostvaruje pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17. i 98/19.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

 Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

 Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

 Ravnateljica Osnovne škole kralja Tomislava, Našice, imenuje Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo.)
 Povjerenstvo poziva sve kandidate koji su pravodobno dostavili potpunu prijavu sa svim prilozima, odnosno ispravama i koji ispunjavaju formalne uvjete natječaja, na procjenu odnosno vrednovanje.

Vrednovanje kandidata obuhvaća provjeru znanja potrebnog za obavljanje poslova radnog mjesta na koje se kandidat prijavljuje.

 Vrijeme i mjesto procjene kandidata objavit će se na mrežnoj stranici Škole: <http://www.os-kralja-tomislava-na.skole.hr/> u rubrici pod nazivom „Natječaji za radno mjesto“, najmanje 3 dana prije održavanja.
Ako kandidat ne pristupi procjeni, smatra se da je odustao od prijave na natječaj.

 Kandidat, prijavom na natječaj, daje Osnovnoj školi kralja Tomislava, Našice, izričitu privolu za obradu osobnih podataka, navedenih u svim dostavljenim prilozima, odnosno ispravama za potrebe provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj: 42/18.).

 Rok za podnošenje prijave na natječaj je osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole kralja Tomislava, Našice: <http://www.os-kralja-tomislava-na.skole.hr/> u rubrici „Natječaji za radno mjesto“ i oglasnoj ploči Osnovne škole kralja Tomislava, Našice.

 **Natječaj je objavljen dana 24. svibnja 2021. godine i traje od 25. svibnja 2021. do 01. lipnja 2021. godine.**

Prijave na natječaj dostavljaju se neposredno ili poštom na adresu:

**Osnovna škola kralja Tomislava, Našice**

**Ulica Matice hrvatske 1,**

**31 500 Našice,**

**s naznakom „ ZA NATJEČAJ** “

Nepravodobne i nepotpune prijave neće se razmatrati.

 Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

 Kandidati prijavljeni na natječaj biti će obaviješteni o rezultatima natječaja putem mrežne stranice Škole: <http://www.os-kralja-tomislava-na.skole.hr/> u rubrici „Natječaji za radno mjesto“ najkasnije u roku od 15 dana od dana sklapanja ugovora o radu s odabranim/om kandidatom/kinjom.

 U slučaju da se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, svi će kandidati biti obaviješteni istim tekstom obavijesti o rezultatima natječaja pisanom poštanskom pošiljkom, pri čemu će se kandidate koji se pozivaju na pravo prednosti pri zapošljavanju prema posebnim propisima obavijestiti pisanom preporučenom poštanskom pošiljkom s povratnicom.

 Ravnateljica: Vlatka Zahirović, prof.